അബ്ദുല്ലക്കുട്ടി മുനാഫിഖെന്ന് എ.കെ.ബാലന് പാലക്കാട്: വാരിയന്കുന്നത്ത് കുഞ്ഞഹമ്മദ് ഹാജിയെ മുന് താലിബാന് തലവനെന്ന് വിശേഷിപ്പിച്ച എ.പി. അബ്ദുല്ലക്കുട്ടിക്ക് മറുപടിയുമായി മുന്മന്ത്രി എ.കെ. ബാലന്. കുഞ്ഞഹമ്മദ് ഹാജിയെ താലിബാന് നേതാവെന്ന് അധിക്ഷേപിച്ച ബി.ജെ.പി നേതാവിനെ മുനാഫിഖ് കപട വിശ്വാസി എന്നേ തിരിച്ചുവിശേഷിപ്പിക്കാനാവൂ എന്ന് ബാലന് പറഞ്ഞു.ഒരു മഹാപ്രസ്ഥാനത്തിെന്റ ഭാഗമായി നടന്ന പ്രക്ഷോഭത്തില്നിന്ന് ഒറ്റപ്പെട്ട ചില സംഭവങ്ങളെ ചുരണ്ടിയെടുത്തുകൊണ്ടുവരുന്നത് ഒരു മതവിഭാഗത്തെ പ്രതിസ്ഥാനത്ത് നിര്ത്താനാണ്. വാജ്പേയി പ്രധാനമന്ത്രിയായിരുന്നപ്പോള് ചരിത്ര ഗവേഷണ കൗണ്സില് ചെയര്മാനായിരുന്ന എം.ജി.എസ്. നാരായണന് മലബാര് കലാപം സംബന്ധിച്ച് സ്വീകരിച്ച നിലപാട് ബി.ജെ.പി പ്രവര്ത്തകര് അറിയുന്നത് നല്ലതാണ്. 1998ല് വാജ്പേയിയുടെ ഭരണകാലത്ത് ഗാന്ധി വധത്തില് പ്രതിയായ സവര്ക്കറുടെ ചിത്രം പാര്ലമെന്റ് സെന്ട്രല് ഹാളില് അനാഛാദനം ചെയ്യുകയും ഭഗത് സിങ്ങിനെ വിസ്മരിക്കുകയും ചെയ്തവരാണ് ഇപ്പോള് ഭഗത്സിങ്ങിെന്റ പേരു പറഞ്ഞ് രംഗത്തുവരുന്നത് ബാലന് പറഞ്ഞു.